**หลักเกณฑ์และวิธีการประเมินบุคคลเพื่อแต่งตั้ง**

**ให้ดำรงตำแหน่งสำหรับผู้ปฏิบัติงานที่มีประสบการณ์**

**(ตำแหน่งประเภททั่วไป) และตำแหน่งประเภทวิชาชีพเฉพาะ**

**ตำแหน่งระดับ 8 ลงมา**

**(ตามหลักเกณฑ์ที่ อ.ก.พ.สำนักงานปลัดกระทรวงสาธารณสุขมีมติให้กำหนดและ  
ถือปฏิบัติในหน่วยงานต่าง ๆ ของสำนักงานปลัดกระทรวงสาธารณสุข)**

**สำนักงานปลัดกระทรวงสาธารณสุข**

**กรกฎาคม 2549**

**หลักเกณฑ์และวิธีการประเมินบุคคลเพื่อแต่งตั้งให้ดำรงตำแหน่งสำหรับผู้ปฏิบัติงานที่มีประสบการณ์**

**(ตำแหน่งประเภททั่วไป) และตำแหน่งประเภทวิชาชีพเฉพาะ ตำแหน่งระดับ 8 ลงมา**

ด้วยสำนักงาน ก.พ. ได้มีหนังสือที่ นร 1006/ว 10 ลงวันที่ 15 กันยายน 2548

แจ้งมติ ก.พ.ให้ยกเลิกหลักเกณฑ์และวิธีการประเมินบุคคลและผลงานเพื่อแต่งตั้งให้ดำรงตำแหน่ง  
ผู้ปฏิบัติงานที่มีประสบการณ์ (ตำแหน่งประเภททั่วไป) และตำแหน่งประเภทวิชาชีพเฉพาะตำแหน่ง  
ระดับ 8 ลงมาที่กำหนดไว้เดิม คือ ว 16/2538 ว11/2546 ว6/2547 และมอบอำนาจให้ อ.ก.พ. กรม   
และผู้มีอำนาจสั่งบรรจุตามมาตรา 52 แห่งพระราชบัญญัติระเบียบข้าราชการพลเรือน พ.ศ. 2535   
ดำเนินการตามหลักเกณฑ์และวิธีการประเมินบุคคลที่กำหนดใหม่ ซึ่งมีผลบังคับใช้ตั้งแต่วันที่ 1 ตุลาคม 2548 โดยมีสาระสำคัญ คือ

1) ให้มีการพิจารณาคัดเลือกบุคคลก่อนส่งผลงานเพื่อประเมิน โดยให้มีการประกาศผลการคัดเลือกและให้มีการทักท้วงได้ภายในเวลา 30 วัน นับตั้งแต่วันประกาศ

2) ให้ อ.ก.พ.กรม กำหนดหลักเกณฑ์และวิธีการคัดเลือกบุคคล การประเมินผลงาน การพิจารณาคุณสมบัติเกี่ยวกับระยะเวลาขั้นต่ำในการดำรงตำแหน่ง รวมทั้งแต่งตั้งคณะกรรมการคัดเลือกบุคคล และคณะกรรมการประเมินผลงาน

3) เปลี่ยนแปลงรูปแบบการนำเสนอผลงานที่ส่งประเมิน

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**อ.ก.พ. สำนักงานปลัดกระทรวงสาธารณสุข ได้กำหนดหลักเกณฑ์และวิธีการประเมินบุคคลตามหลักเกณฑ์และวิธีการที่ ก.พ.กำหนด ดังนี้**

\* หลักเกณฑ์และวิธีการคัดเลือกบุคคลที่จะเข้ารับการประเมินผลงานเพื่อเลื่อนขึ้น  
 แต่งตั้งให้ดำรงตำแหน่งในระดับที่สูงขึ้น

\* ขั้นตอนและวิธีการดำเนินการคัดเลือกบุคคล

\* หลักเกณฑ์และวิธีการคัดเลือกบุคคลที่จะเข้ารับการประเมินผลงานเพื่อย้าย โอน หรือ  
 บรรจุกลับ

\* หลักเกณฑ์และวิธีการประเมินผลงานเพื่อเลื่อนขึ้นแต่งตั้งให้ดำรงตำแหน่งในระดับที่

สูงขึ้น

\* หลักเกณฑ์และวิธีการประเมินผลงานเพื่อย้าย โอน หรือบรรจุกลับ

\* คุณสมบัติของบุคคลที่จะได้รับการแต่งตั้ง

\* องค์ประกอบของคณะกรรมการคัดเลือกบุคคลและคณะกรรมการประเมินผลงาน

-2-

**หลักเกณฑ์และวิธีการคัดเลือกบุคคลที่จะเข้ารับการประเมินผลงานเพื่อเลื่อนขึ้นแต่งตั้งให้ดำรงตำแหน่งในระดับที่สูงขึ้น**

การพิจารณาคัดเลือกบุคคลให้พิจารณาโดยคำนึงถึงความรู้ ความสามารถ ความเหมาะสมและประโยชน์ที่ทางราชการจะได้รับตามหลักเกณฑ์และวิธีการ ดังนี้  
 1. ให้คัดเลือกเพื่อเลื่อนขั้นแต่งตั้งให้ดำรงตำแหน่งในระดับสูงขึ้นกว่าระดับตำแหน่งที่ผู้นั้นดำรงอยู่ได้ไม่เกิน 1 ระดับ

2. คุณสมบัติของบุคคล : ผู้มีสิทธิ์ได้รับการพิจารณาคัดเลือกต้องเป็นผู้ที่มีคุณสมบัติครบถ้วน  
ตามหลักเกณฑ์ที่อ.ก.พ.สำนักงานปลัดกระทรวงสาธารณสุขกำหนด ประกอบด้วย   
 2.1 มีคุณสมบัติตรงตามคุณสมบัติเฉพาะสำหรับตำแหน่งตามที่กำหนดไว้ในมาตรฐานกำหนดตำแหน่งหรือได้รับยกเว้นจาก ก.พ.แล้ว

2.2 มีคุณสมบัติในเรื่องเกี่ยวกับใบอนุญาตประกอบวิชาชีพของสายงานต่าง ๆ และหรือคุณวุฒิเพิ่มเติมครบถ้วนตามที่ ก.พ.กำหนดหรือได้รับยกเว้นจาก ก.พ.แล้ว

2.3 มีระยะเวลาขั้นต่ำในการดำรงตำแหน่งหรือเคยดำรงตำแหน่งในสายงานที่จะแต่งตั้ง  
ตามคุณวุฒิของบุคคลและระดับตำแหน่งที่จะแต่งตั้ง ดังนี้

|  |  |  |  |
| --- | --- | --- | --- |
| ระดับ  คุณวุฒิ | 6 | 7 | 8 |
| ปริญญาตรี หรือเทียบเท่า  ปริญญาโท หรือเทียบเท่า  ปริญญาเอก หรือเทียบเท่า | 6 ปี  4 ปี  2 ปี | 7 ปี  5 ปี  3 ปี | 8 ปี  6 ปี  4 ปี |

ทั้งนี้ บุคคลดังกล่าวจะต้องดำรงตำแหน่ง/เคยดำรงตำแหน่งในสายงานที่จะแต่งตั้งหรือได้ปฏิบัติหน้าที่/เคยปฏิบัติหน้าที่ในสายงานที่จะแต่งตั้งมาแล้วไม่น้อยกว่า 1 ปี ในกรณีที่ระยะเวลาดังกล่าวข้างต้นไม่ครบ 1 ปี ให้นำระยะเวลาการดำรงตำแหน่งหรือเคยดำรงตำแหน่งในสายงานอื่นซึ่งมีลักษณะงานเชิงวิชาการ หรือวิชาชีพที่เกี่ยวข้องหรือเกื้อกูลกับสายงานที่จะแต่งตั้ง หรือระยะเวลาการปฏิบัติหน้าที่ในสายงานที่จะแต่งตั้งมานับรวมเป็นระยะเวลาดำรงตำแหน่งในสายงานที่จะแต่งตั้งให้ครบ 1 ปี โดยจะต้องมีคำสั่งรักษาราชการแทน/รักษาการในตำแหน่ง หรือคำสั่งมอบหมายให้ปฏิบัติหน้าที่ดังกล่าวอย่างชัดเจน รวมทั้งต้องมีการปฏิบัติงานจริงด้วย

-3-

2.4 มีคุณสมบัติครบถ้วนที่จะแต่งตั้งให้ดำรงตำแหน่งภายในระยะเวลาไม่เกิน 1 ปี นับตั้งแต่วันที่ขอรับการคัดเลือก

3. คุณลักษณะของบุคคล : ประเมินจากองค์ประกอบ ดังนี้

3.1 ความรับผิดชอบ

3.2 ความคิดริเริ่ม

3.3 การแก้ไขปัญหาและการตัดสินใจ

3.4 ความประพฤติ

3.5 ความสามารถในการสื่อความหมาย

3.6 การพัฒนาตนเอง

3.7 การทำงานร่วมกับผู้อื่น

3.8 ความเสียสละ

(รายละเอียดตามเอกสารหมายเลข 1)

4. ผลงานที่ใช้ประกอบการพิจารณาคัดเลือก ซึ่งมีรายละเอียด ดังนี้

4.1 ผลการดำเนินงานที่ผ่านมา

4.1.1 ผลการปฏิบัติงานย้อนหลัง 3 ปี ระบุเฉพาะภารกิจหลัก/ลักษณะงานที่ปฏิบัติ

4.1.2 ผลงานที่จะส่งประเมิน

- ชื่อผลงาน

- เค้าโครงเรื่อง

- สัดส่วนของผลงานในส่วนที่ตนเองปฏิบัติและรายชื่อผู้ร่วมจัดทำผลงาน  
 (ถ้ามี)

4.2 สรุปข้อเสนอแนวความคิด/วิธีการเพื่อพัฒนางานหรือปรับปรุงงานให้มีประสิทธิภาพมากขึ้นในตำแหน่งที่จะเข้ารับการประเมินผลงาน

(รายละเอียดตามเอกสารหมายเลข 2)

5. เกณฑ์การคัดเลือก (ตัดสิน) ผู้ที่จะได้รับคัดเลือกต้องเป็นผู้ที่ได้รับผลการประเมินอยู่ในระดับที่มีความเหมาะสมมากที่สุดสำหรับตำแหน่งที่จะแต่งตั้งตำแหน่งละ 1 คน

6. การประกาศรายชื่อผู้ได้รับการคัดเลือก รวมทั้งชื่อผลงานที่จะส่งประเมินพร้อมทั้งเค้าโครงเรื่อง สัดส่วนของผลงานในส่วนที่ตนเองปฏิบัติ และรายชื่อผู้ร่วมจัดทำผลงาน (ถ้ามี) รวมถึงสรุปข้อเสนอแนวความคิด/วิธีการ เพื่อพัฒนางานหรือปรับปรุงงานให้มีประสิทธิภาพมากขึ้น โดยการประกาศอย่างเปิดเผย และให้มีการทักท้วงได้ภายใน 30 วัน นับตั้งแต่วันประกาศ

-4-

**การคัดเลือกบุคคลที่จะเข้ารับการประเมินผลงาน** แบ่งเป็น 2 กรณี ดังนี้

1. กรณีการคัดเลือกบุคคลเพื่อแต่งตั้งให้ดำรงตำแหน่งที่ ก.พ.กำหนดเป็นตำแหน่งที่ปรับระดับสูงขึ้นได้จากระดับเริ่มต้นของสายงาน (ตำแหน่งเลื่อนไหล) และมีผู้ครองตำแหน่งอยู่แล้วให้ผู้มีอำนาจสั่งบรรจุตามมาตรา 52 พิจารณาคัดเลือกตามหลักเกณฑ์และวิธีการที่ อ.ก.พ. สำนักงานปลัดกระทรวงสาธารณสุขกำหนด

2. กรณีการคัดเลือกบุคคลเพื่อแต่งตั้งให้ดำรงตำแหน่งที่ไม่ใช่ตำแหน่งตามข้อ 1. ให้คณะกรรมการคัดเลือกบุคคลที่ อ.ก.พ.สำนักงานปลัดกระทรวงสาธารณสุขแต่งตั้งเป็นผู้พิจารณาคัดเลือก

**ขั้นตอนและวิธีการดำเนินการคัดเลือกบุคคล**

1. กรณีการคัดเลือกบุคคลเพื่อแต่งตั้งให้ดำรงตำแหน่งที่ ก.พ. กำหนด เป็นตำแหน่งที่ปรับระดับสูงขึ้นได้จากระดับเริ่มต้นของสายงาน (ตำแหน่งเลื่อนไหล) และมีผู้ครองตำแหน่งอยู่แล้ว เช่น พยาบาลวิชาชีพ 3-5 หรือ 6 ว หรือ 7 วช นักวิชาการสาธารณสุข 3-5 หรือ 6 ว หรือ 7ว เป็นต้น ให้หน่วยงานการเจ้าหน้าที่ดำเนินการ ดังนี้

1.1 กำหนดเวลาและสำรวจข้อมูลผู้ที่มีคุณสมบัติครบถ้วนอย่างน้อยปีละ 2 ครั้ง 1.2แจ้งให้ผู้บังคับบัญชาระดับกลุ่ม/สถาบัน/สำนัก/จังหวัด หรือเทียบเท่าของผู้นั้นดำเนินการประเมินคุณลักษณะของบุคคลตามแบบฟอร์มในเอกสารหมายเลข 1 พร้อมทั้งเหตุผลในการประเมินคุณลักษณะดังกล่าว และส่งผลการประเมินให้หน่วยงานการเจ้าหน้าที่

1.3แจ้งให้ผู้ที่มีคุณสมบัติดังกล่าวส่งเอกสารประกอบการคัดเลือกตามที่ อ.ก.พ.สำนักงานปลัดกระทรวงสาธารณสุข กำหนด ได้แก่ ผลการปฏิบัติงานย้อนหลัง 3 ปี ชื่อผลงานที่จะส่งประเมิน พร้อมทั้งเค้าโครงเรื่องสัดส่วนของผลงานในส่วนที่ตนเองปฏิบัติและรายชื่อผู้ร่วมจัดทำผลงาน (ถ้ามี) และสรุปข้อเสนอแนวความคิด/วิธีการเพื่อปรับปรุงหรือพัฒนางานให้มีประสิทธิภาพในตำแหน่งที่จะเข้ารับการประเมินผลงานภายในระยะเวลาที่กำหนด จำนวน 2 ชุด

1.4 รวบรวมข้อมูลเอกสารประกอบการคัดเลือกของผู้ที่ส่งมาทั้งหมดเสนอผู้มีอำนาจสั่งบรรจุตามมาตรา 52 เป็นผู้พิจารณาคัดเลือกบุคคลที่เข้ารับการประเมินผลงาน ตามหลักเกณฑ์ที่ อ.ก.พ.สำนักงานปลัดกระทรวงสาธารณสุข กำหนดและให้ระบุเหตุผลในการพิจารณาไว้เป็นลายลักษณ์อักษรด้วย

1.5 แจ้งผู้ได้รับการคัดเลือกทราบและให้ส่งผลงานตามที่คณะกรรมการประเมินผลงานกำหนด

1.6 ประกาศรายชื่อผู้ได้รับการคัดเลือกตำแหน่งละ 1 คน โดยประกาศอย่างเปิดเผย และกำหนดให้มีการทักท้วงได้ภายใน 30 วัน นับตั้งแต่วันประกาศ

-5-

2. กรณีการคัดเลือกบุคคลเพื่อแต่งตั้งให้ดำรงตำแหน่งที่ไม่ใช่ตำแหน่งตามข้อ 1. ให้หน่วยงานการเจ้าหน้าที่ดำเนินการในขั้นตอนที่ 2.1 – 2.4 และคณะกรรมการคัดเลือกบุคคล ดำเนินการในขั้นตอนที่ 2.5 – 2.7 โดยให้ดำเนินการ ดังนี้

2.1 กำหนดเวลาและรวบรวมข้อมูลบุคคลให้ผู้บังคับบัญชาพิจารณาคัดเลือกผู้ที่เหมาะสมและมีคุณสมบัติครบถ้วน ทั้งนี้ อาจให้มีการประกาศรับสมัครด้วยก็ได้

2.2 แจ้งผู้บังคับบัญชาระดับกลุ่ม/สถาบัน/สำนัก/จังหวัดหรือเทียบเท่าของผู้นั้นดำเนินการประเมินคุณลักษณะของบุคคลตามองค์ประกอบที่ อ.ก.พ.สำนักงานปลัดกระทรวงสาธารณสุข กำหนด พร้อมทั้งเหตุผลในการประเมินคุณลักษณะดังกล่าว และส่งผลการประเมินภายในระยะเวลาที่กำหนด

2.3 แจ้งให้ผู้ที่มีคุณสมบัติดังกล่าวส่งเอกสารประกอบการคัดเลือกตามที่ อ.ก.พ.สำนักงานปลัดกระทรวงสาธารณสุข กำหนด ได้แก่ ผลการปฏิบัติงานย้อนหลัง 3 ปี ชื่อผลงานที่จะส่งประเมินพร้อมทั้งเค้าโครงเรื่อง สัดส่วนของผลงานในส่วนที่ตนเองปฏิบัติและรายชื่อผู้ร่วมจัดทำผลงาน (ถ้ามี) และสรุปข้อเสนอแนวคิด/วิธีการเพื่อปรับปรุงหรือพัฒนางานให้มีประสิทธิภาพในตำแหน่งที่จะเข้ารับการประเมินผลงานภายในระยะเวลาที่กำหนด จำนวน 6 ชุด

2.4 รวบรวมข้อมูลเอกสารประกอบการคัดเลือกของผู้ที่ส่งมาทั้งหมดให้ คณะกรรมการคัดเลือกบุคคลที่ อ.ก.พ.สำนักงานปลัดกระทรวงสาธารณสุข แต่งตั้ง เป็นผู้พิจารณาคัดเลือกบุคคลที่จะ  
เข้ารับการประเมินผลงาน

2.5 รายงานผลการพิจารณาคัดเลือกพร้อมทั้งระบุเหตุผลในการพิจารณาไว้เป็นลายลักษณ์อักษรต่อผู้มีอำนาจสั่งบรรจุตามมาตรา 52 เพื่อพิจารณาให้ความเห็นชอบ

2.6 แจ้งผู้ได้รับการคัดเลือกทราบและให้ส่งผลงานตามที่คณะกรรมการประเมินผลงานกำหนด

2.7 ประกาศรายชื่อผู้ได้รับการคัดเลือกตำแหน่งละ 1 คน โดยประกาศอย่างเปิดเผย และกำหนดให้มีการทักท้วงได้ภายใน 30 วัน นับตั้งแต่วันประกาศ

ทั้งนี้ การคัดเลือกบุคคลตามข้อ 1 และข้อ 2 กรณีมีผู้ทักท้วง ให้คณะกรรมการคัดเลือกบุคคล ตรวจสอบข้อมูลเบื้องต้นโดยเร็ว หากพบว่าข้อทักท้วงมีมูลให้รายงานผู้มีอำนาจสั่งบรรจุตามมาตรา 52 เพื่อดำเนินการตามหนังสือสำนักงาน ก.พ. ที่ นร 0707.3 / ว 5 ลงวันที่ 12 เมษายน 2542 ต่อไป แต่ถ้าตรวจสอบแล้วมีหลักฐานว่าข้อทักท้วงนั้นเป็นการกลั่นแกล้งหรือไม่สุจริต ให้รายงานผู้มีอำนาจสั่งบรรจุตามมาตรา 52 ดำเนินการสอบสวนผู้ทักท้วงเพื่อหาข้อเท็จจริง แล้วดำเนินการตามที่เห็นสมควรต่อไปด้วย

-6-

**หลักเกณฑ์และวิธีการคัดเลือกบุคคลที่จะเข้ารับการประเมินผลงานเพื่อย้าย โอน หรือบรรจุกลับ**

ให้ใช้หลักเกณฑ์และวิธีการทำนองเดียวกับกรณีการคัดเลือกบุคคลที่จะเข้ารับการประเมินผลงานเพื่อเลื่อนขึ้นแต่งตั้งให้ดำรงตำแหน่งในระดับที่สูงขึ้น ทั้งนี้ กรณีบรรจุกลับต้องมีระยะเวลาปฏิบัติงานไม่น้อยกว่า 1 ปีนับตั้งแต่วันที่บรรจุกลับเข้ารับราชการ จึงสามารถส่งคำขอรับการคัดเลือกเพื่อเลื่อนขั้นแต่งตั้งให้ดำรงตำแหน่งในระดับที่สูงขึ้นได้

อนึ่ง สำหรับการขอรับการคัดเลือกเพื่อแต่งตั้งให้ดำรงตำแหน่งในขณะที่ผู้อื่นยังดำรงอยู่  
ให้กระทำได้

1. กรณีที่ผู้ดำรงตำแหน่งอยู่เดิมจะต้องพ้นจากราชการไปเพราะเกษียณอายุให้ขอรับการคัดเลือกล่วงหน้าได้ไม่เกิน 6 เดือน ก่อนที่ผู้ดำรงตำแหน่งจะพ้นจากราชการ

2. กรณีที่ผู้ดำรงตำแหน่งอยู่เดิมขอลาออกจากราชการให้ขอรับการคัดเลือกได้ไม่ก่อนวันที่ผู้มีอำนาจอนุญาตการลาออกได้อนุญาตให้ผู้ดำรงตำแหน่งนั้นลาออกจากราชการ

**ตัวอย่างชุดที่ 1**

-7-

**เอกสารประกอบการคัดเลือกบุคคลที่จะเข้ารับการประเมินผลงาน**

**ของ**

**………………………………..(ชื่อ/สกุล)…………………………………….**

**ตำแหน่ง……………… ตำแหน่งเลขที่..................................**

**…………………………(ส่วนราชการ)……………………………….**

**เพื่อแต่งตั้งให้ดำรงตำแหน่ง……………ตำแหน่งเลขที่ ……………………**

**………………………………(ส่วนราชการ)………………………………….**

-8-

*เอกสารหมายเลข 1*

**แบบประเมินคุณลักษณะของบุคคล**

ชื่อ……………………………………………………………………………………………………

ขอรับการคัดเลือกเพื่อแต่งตั้งให้ดำรงตำแหน่ง………………………………………………………

|  |  |  |
| --- | --- | --- |
| **ตอนที่ 1 รายการประเมิน** | คะแนนเต็ม | คะแนน  ที่ได้รับ |
| **1. ความรับผิดชอบ** พิจารณาจากพฤติกรรม เช่น  - เอาใจใส่ในการทำงานที่ได้รับมอบหมายและหรืองานที่เกี่ยวข้องอย่างมีประสิทธิภาพ  - ยอมรับผลงานของตนเองทั้งในด้านความสำเร็จและความผิดพลาด  - พัฒนาและปรับปรุงงานในหน้าที่ให้ดียิ่งขึ้นและหรือแก้ไขปัญหาหรือข้อผิดพลาดที่เกิดขึ้น เช่น งานใดที่สำเร็จและได้รับผลดีแล้วก็พยายามปรับปรุงให้ดียิ่งขึ้นไปอีกเรื่อย ๆ หรืองานใดที่พบว่ามีปัญหาหรือข้อผิดพลาด ก็พยายามแก้ไขไม่ละเลยหรือปล่อยทิ้งไว้จนเกิดปัญหาเช่นนั้นซ้ำ ๆ อีก  **2. ความคิดริเริ่ม** พิจารณาจากพฤติกรรม เช่น  - คิดค้นระบบ แนวทาง วิธีดำเนินการใหม่ ๆ เพื่อประสิทธิผลของงาน  - แสดงความคิดเห็นให้ข้อเสนอแนะอย่างสมเหตุสมผลและสามารถปฏิบัติได้  - แสวงหาความรู้ใหม่ ๆ เพิ่มเติมอยู่เสมอโดยเฉพาะในสายวิชาชีพ/งานของตน  - ตรวจสอบ ปรับปรุง แก้ไข หรือดัดแปลงวิธีทำงานให้มี ประสิทธิภาพและก้าวหน้าอยู่ตลอดเวลา  - สนใจในงานที่ยุ่งยากซับซ้อน  - มีความไวต่อสถานการณ์หรือความฉับไวในการรับรู้สิ่งเร้าภายนอก  **3. การแก้ไขปัญหาและการตัดสินใจ** พิจารณาจากพฤติกรรม เช่น  - วิเคราะห์หาสาเหตุก่อนเสมอเมื่อประสบปัญหาใด ๆ  - วิเคราะห์ลู่ทางแก้ปัญหา โดยมีทางเลือกปฏิบัติได้หลายวิธี  - เลือกทางปฏิบัติในการแก้ปัญหาได้ถูกต้องเหมาะสม  - ใช้ข้อมูลประกอบในการตัดสินใจและแก้ปัญหา (ไม่ใช้ความรู้สึกของตนเอง) | 15  15  15 | …………  …………  ………… |
| **ตอนที่ 1 รายการประเมิน**  -9- | **คะแนนเต็ม** | **คะแนนที่ ได้รับ** |
| **4. ความประพฤติ** พิจารณาจากพฤติกรรม เช่น  - รักษาวินัย และมีน้ำใจเอื้อเฟื้อเผื่อแผ่  - มีกิริยาวาจาสุภาพ อ่อนโยน  - มีความประพฤติส่วนตัวที่เหมาะสมและควบคุมอารมณ์ได้  - ปฏิบัติงานอยู่ในกรอบของข้อบังคับว่าด้วยจรรยาบรรณของ ข้าราชการพลเรือนและวิชาชีพของตน  - มีความซื่อสัตย์สุจริต  **5. ความสามารถในการสื่อความหมาย** พิจารณาจากพฤติกรรม เช่น  - สื่อสารกับบุคคลต่าง ๆ เช่น ผู้บังคับบัญชา เพื่อนร่วมงาน ผู้รับบริการและผู้ที่เกี่ยวข้องได้ดี โดยเข้าใจถูกต้องตรงกัน  - ถ่ายทอดและเผยแพร่ความรู้ทางวิชาการให้ผู้อื่นเข้าใจได้อย่างชัดเจนโดยใช้ภาษาอย่างถูกต้องเหมาะสม  **6. การพัฒนาตนเอง** พิจารณาจากพฤติกรรม เช่น  - ติดตาม ศึกษา ค้นคว้าความรู้ใหม่ หรือสิ่งที่เป็นความก้าวหน้า ทางวิชาการ/วิชาชีพอยู่เสมอ  - สนใจและปรับตนเองให้ก้าวทันวิทยาการใหม่ ๆ ตลอดเวลา  - นำความรู้และวิทยาการใหม่ ๆ มาประยุกต์ใช้ในการปฏิบัติงานได้อย่างมีประสิทธิภาพ  **7. การทำงานร่วมกับผู้อื่น**  - ยอมรับฟังความคิดเห็นของผู้อื่น  - ให้ความร่วมมือในการปฏิบัติงานกับผู้อื่น  - เคารพในสิทธิของผู้อื่น  - มีมนุษยสัมพันธ์ในการปฏิบัติงาน  **8. ความเสียสละ**  - การอุทิศเวลาให้งาน  - สามารถช่วยเหลือหน่วยงานขององค์กรอื่น ๆ ทั้งภายในและภายนอกองค์กรทั้งงานโดยตรงและงานที่เกี่ยวข้องอื่นๆ  - การไม่เกี่ยงงาน | 15  10  10  10  10 | …………  …………  …………  …………  ………… |
| **รวม** | 100 |  |
| **ตอนที่ 2 สรุปความเห็นในการประเมิน**  -10- | | |
| **ความเห็นของผู้ประเมิน**  ( ) ผ่านการประเมิน (ได้คะแนนรวมไม่ต่ำกว่าร้อยละ 60)  ( ) ไม่ผ่านการประเมิน (ได้คะแนนรวมต่ำกว่าร้อยละ 60)  (ระบุเหตุผล)……………………………………………………………………  ………………………………………………………………………………….  …………………………………………………………………………………..  …………………………………………………………………………………..  …………………………………………………………………………………..  (ลงชื่อผู้ประเมิน)………………………..  (……………………….)  (ตำแหน่ง)…………………………..  วันที่……….เดือน…………พ.ศ.….  **ความเห็นของผู้บังคับบัญชาเหนือขึ้นไป 1 ระดับ**  ( ) เห็นด้วยกับการประเมินข้างต้น  ( ) มีความเห็นแตกต่างจากการประเมินข้างต้น ในแต่ละรายการ ดังนี้…………….  ………………………………………………………………………………….  ………………………………………………………………………………….  ………………………………………………………………………………….  ………………………………………………………………………………….  ………………………………………………………………………………….    (ลงชื่อผู้ประเมิน)………………….……..  (……….………………..)  (ตำแหน่ง)………………………  วันที่……..เดือน……..พ.ศ……. | | |

**หมายเหตุ** กรณีที่ผู้บังคับบัญชาทั้ง 2 ระดับเห็นสมควรให้ผ่านการประเมิน ให้นำเสนอผลงานเพื่อขอรับการคัดเลือกได้

|  |
| --- |
| **ตอนที่ 2 สรุปความเห็นในการประเมิน**  -11- |
| ความเห็นของผู้มีอำนาจสั่งบรรจุตามมาตรา 57 (กรณีที่ความเห็นของผู้บังคับบัญชาทั้ง 2 ระดับแตกต่างกัน)    ( ) ผ่านการประเมิน (ระบุเหตุผล)……………………………………………….  ………………………………………………………………………………..  ……………………………………………………………………………….  ………………………………………………………………………………  ( ) ไม่ผ่านการประเมิน (ระบุเหตุผล)……………………………………………  ………………………………………………………………………………..  ………………………………………………………………………………..  …………………………………………………………………………………  ………………………………………………………………………………….  ………………………………………………………………………………….  (ลงชื่อผู้ประเมิน)………………………..  (……………………….)  (ตำแหน่ง)………………………………  วันที่……เดือน……………พ.ศ……… |

-12-

*เอกสารหมายเลข 2*

**แบบเสนอผลการปฏิบัติงานเพื่อขอรับการคัดเลือก**

|  |
| --- |
| **ข้อมูลส่วนบุคคล** |
| 1. ชื่อ (ผู้ขอรับการคัดเลือก)………………………………………………………………………..  2. ตำแหน่ง (ปัจจุบัน)…………………………………………….ตำแหน่งเลขที่…………………  ส่วนราชการ…………………………………………………………………………………….  …………………………………………………………………………………………………..  ดำรงตำแหน่งนี้เมื่อ……………………………………………………………………………...  อัตราเงินเดือนปัจจุบัน………………………..บาท  3 .ขอรับการคัดเลือกเพื่อประเมินในตำแหน่ง……………………ตำแหน่งเลขที่ ……………….  ส่วนราชการ…………………………………………………………………………………….  ………………………………………………………………………………………………….  4. ประวัติส่วนตัว (จาก ก.พ. 7)  เกิดวันที่ ………..เดือน…………………………..พ.ศ……………………  อายุตัว………………ปี……………เดือน  อายุราชการ…………ปี……………เดือน  5. ประวัติการศึกษา  คุณวุฒิและวิชาเอก ปีที่สำเร็จการศึกษา สถาบัน  (ปริญญา/ประกาศนียบัตร)  …………………………… ……………………………. ……………………  …………………………… …………………………….. ……………………  …………………………… …………………………….. …………………….  6. ใบอนุญาตประกอบวิชาชีพ (ถ้ามี) (ชื่อใบอนุญาต………………………..)  เลขที่ใบอนุญาต………………………………………………….  วันออกใบอนุญาต…………………วันหมดอายุ……………………..  7. ประวัติการรับราชการ (จากเริ่มรับราชการจนถึงปัจจุบัน แสดงเฉพาะที่ได้รับแต่งตั้งให้ดำรง   ตำแหน่งในระดับที่สูงขึ้นแต่ละระดับ และการเปลี่ยนแปลงในการดำรงตำแหน่งในสายงาน ต่าง ๆ)  วัน เดือน ปี ตำแหน่ง อัตราเงินเดือน สังกัด  ……………. ……………… ……………………. …………………  ……………. ……………… ……………………. …………………. |

-13-

8. ประวัติการฝึกอบรมและดูงาน

ปี ระยะเวลา หลักสูตร หน่วยงานที่จัดอบรม

................... .................... ...................... ......................

.................. .................... ...................... .......................

9. ประสบการณ์ในการปฏิบัติงาน (เคยปฏิบัติงานเกี่ยวกับอะไรบ้างที่นอกเหนือจากข้อ 7 เช่น เป็นหัวหน้าโครงการ หัวหน้างาน กรรมการ อนุกรรมการ วิทยากร อาจารย์พิเศษ เป็นต้น)

............................................................................................................................................................

............................................................................................................................................................

10. ผลการดำเนินงานที่ผ่านมา

10.1 ผลการปฏิบัติงานในช่วง 3 ปี ที่ผ่านมา

- สรุปผลการปฏิบัติงานตามภารกิจหลัก/ลักษณะงานที่ปฏิบัติ

*(โดยสรุปเฉพาะบทบาทหน้าที่หลักและภารกิจสำคัญ)*

10.2 ผลงานที่จะส่งประเมิน (จำนวนอย่างน้อย 1 เรื่อง)

- ชื่อผลงาน

- เค้าโครงเรื่องโดยย่อ *(สรุปเฉพาะสาระสำคัญ/ประเด็นของเรื่อง/ที่มา/สิ่งที่ศึกษาและผลที่ได้โดยสังเขป*)

- สัดส่วนของผลงานในส่วนที่ผู้ขอรับการคัดเลือกปฏิบัติ/รายชื่อผู้ร่วมจัดทำผลงาน (ถ้ามี)

*(ระบุชื่อผู้ร่วมจัดทำพร้อมสัดส่วนที่ดำเนินการ)*

10.3 ข้อเสนอแนวคิดเพื่อพัฒนางาน/วิธีการเพื่อปรับปรุงงาน

*(ให้เสนอแนวคิดโดยสังเขปเพื่อตนเอง และหน่วยงานอาจนำไปใช้ปรับปรุง/พัฒนางาน)*

ข้าพเจ้าขอรับรองว่าข้อความที่แจ้งไว้ดังกล่าวข้างต้นเป็นความจริงทุกประการ

(ลงชื่อ.)........................................................(ผู้ขอรับการคัดเลือก)

(.........................................................)

วันที่.....................เดือน.................พ.ศ.................

-14-

11. คำรับรองของผู้บังคับบัญชาที่ควบคุมดูแลการปฏิบัติงาน

ได้ตรวจสอบข้อความของ

ที่เสนอขอรับการคัดเลือกแล้วเห็นว่าถูกต้องตามความเป็นจริงทุกประการ

ลงชื่อ...............................................

(..............................................)

ตำแหน่ง...........................................

............./................/................

12. คำรับรองของผู้บังคับบัญชาเหนือขึ้นไป 1 ระดับ

ลงชื่อ...............................................

(..............................................)

ตำแหน่ง...........................................

............./................/................

-15-

**13. สรุปผลการตรวจสอบคุณสมบัติของบุคคล**

การพิจารณาคัดเลือกบุคคลเพื่อประเมินแต่งตั้งให้ ดำรงตำแหน่ง…………….ระดับ……………

ชื่อ…………………………………………………………………………………………………………

ตำแหน่ง…………………………………………ตำแหน่งเลขที่……………………………………........ส่วนราชการ……………………………………………………………………………………………….

ขอเสนอผลงานเพื่อรับการคัดเลือกแต่งตั้งในตำแหน่ง……………………………………………………

ตำแหน่งเลขที่ ………………ส่วนราชการ……………………………………………………………….

1. คุณสมบัติของบุคคล

1.1 คุณวุฒิการศึกษา

( ) ตรงตามคุณสมบัติเฉพาะสำหรับตำแหน่ง ( ) ไม่ตรงแต่ ก.พ.ยกเว้นตาม ม.62

1.2 ใบอนุญาตประกอบวิชาชีพ (ถ้ากำหนดไว้)

( )ตรงตามที่กำหนด เลขที่ ………….. ( ) ไม่ตรงตามที่กำหนด

1.3 ระยะเวลาการดำรงตำแหน่ง

( ) ครบตามที่กำหนดไว้ในมาตรฐานกำหนดตำแหน่ง ( )ไม่ครบแต่จะครบในวันที่………………

1.4 ระยะเวลาขั้นต่ำในการดำรงตำแหน่งหรือเคยดำรงตำแหน่งในสายงานที่จะแต่งตั้ง

(ให้รวมถึงการดำรงตำแหน่งในสายงานอื่นที่เกี่ยวข้องหรือเคยปฏิบัติงานอื่นที่เกี่ยวข้องหรือเกื้อกูลด้วย)

( ) ครบตามที่ ก.พ. กำหนด ( )ไม่ครบ/ส่งให้คณะกรรมการคัดเลือกบุคคลพิจารณา

( )สาขาพยาบาลศาสตร์ส่งให้คณะกรรมการประเมินผลงานพิจารณา

2. การประเมินคุณลักษณะของบุคคล

( ) ผ่าน การประเมิน ( ) ไม่ผ่านการประเมินเหตุผล………………………………

3. สรุปผลการตรวจสอบคุณสมบัติของบุคคล

( ) อยู่ในหลักเกณฑ์ที่จะดำเนินการต่อไปได้ ( ) ไม่อยู่ในหลักเกณฑ์เนื่องจาก…………….

( ) อยู่ในหลักเกณฑ์ที่จะดำเนินการต่อไปได้แต่ต้องให้คณะกรรมการพิจารณาเรื่องระยะเวลาขั้นต่ำในการดำรงตำแหน่ง

ลงชื่อ…………………………........ผู้ตรวจสอบ

(……………………………)

………/…………/…………

-16-

**14. ผลการพิจารณาคัดเลือกบุคคล**

ชื่อผู้ขอรับการคัดเลือก................................................................................................................

14.1 กรณีตำแหน่งเลื่อนไหล

( ) ได้รับการคัดเลือกให้ส่งผลงานประเมิน

( ) ไม่ได้รับการคัดเลือก

ระบุเหตุผล........................................................................................................................

.....................................................................................................................................................................

ลงชื่อ.................................................ผู้มีอำนาจสั่งบรรจุตามมาตรา 57   
 (................................................)

............/...................../...............

14.2 กรณีนอกเหนือจาก 14.1

( ) ได้รับการคัดเลือกให้ส่งผลงานประเมิน

( ) ได้รับการคัดเลือกให้ย้าย/โอน/บรรจุกลับได้โดยไม่ต้องส่งผลงานประเมิน

( ) ไม่ได้รับการคัดเลือก

ระบุเหตุผล.................................................................................................................

..................................................................................................................................................................

ลงชื่อ...............................................ประธานคณะกรรมการคัดเลือก

(...............................................)

............../.............../.................

**15. ผลการพิจารณาของผู้มีอำนาจสั่งบรรจุตามมาตรา 57**

( ) เห็นชอบ

( ) มีความเห็นแตกต่าง เนื่องจาก ..........................................................................................

......................................................................................................................................................................

ลงชื่อ......................................................   
 (.....................................................)

................/..................../................

-17-

**หลักเกณฑ์และวิธีการประเมินผลงานเพื่อเลื่อนขึ้นแต่งตั้งให้ดำรงตำแหน่งในระดับที่สูงขึ้น**

1. ผู้ที่ได้รับการคัดเลือกจากคณะกรรมการคัดเลือกบุคคลที่ อ.ก.พ.สำนักงานปลัดกระทรวงสาธารณสุขแต่งตั้ง และผู้มีอำนาจสั่งบรรจุตามมาตรา 57 เห็นชอบแล้ว หรือผู้ที่ได้รับการคัดเลือกจากผู้มีอำนาจสั่งบรรจุตามมาตรา 57 หรือผู้ว่าราชการจังหวัดแล้วแต่กรณี ให้ส่งผลงานประเมินตามหัวข้อเรื่องที่ได้เสนอไว้ในขั้นตอนการคัดเลือกบุคคล

2. ผลงานที่ส่งประเมินจะต้องประกอบด้วยผลงานที่เกิดจากงานในหน้าที่ความ  
รับผิดชอบและข้อเสนอแนวความคิดเพื่อพัฒนางานหรือปรับปรุงงาน (จำนวน 6 ชุด) ดังนี้

2.1 ผลงานที่เป็นผลการดำเนินงานที่ผ่านมาเป็นผลสำเร็จของงานที่เกิดจากการปฏิบัติงานในตำแหน่งหน้าที่ความรับผิดชอบของผู้นั้น ซึ่งอาจไม่จำเป็นต้องมีการจัดทำผลงานขึ้นใหม่เพื่อใช้ในการประเมินโดยเฉพาะ โดยให้นำเสนอในรูปแบบของการสรุป วิเคราะห์ถึงผลที่เกิดขึ้น แสดงถึงความรู้ ความสามารถ และความชำนาญงานของบุคคล สามารถระบุผลสำเร็จของงานหรือประโยชน์ที่เกิดจากผลงานดังกล่าว หรือการนำผลงานไปใช้เพื่อแก้ไขปัญหางานหรือใช้เสริมยุทธศาสตร์ของ  
หน่วยงาน โดยมิใช่เป็นเพียงการรวบรวมผลงานย้อนหลัง ซึ่งรูปแบบการนำเสนอให้ใช้รูปแบบการ  
นำเสนอผลงานตามที่คณะกรรมการประเมินผลงานกำหนด (รายละเอียดตามแนวทางการจัดทำผลงาน)

2.2 ข้อเสนอแนวคิด วิธีการเพื่อพัฒนางานหรือปรับปรุงงานให้มีประสิทธิภาพมากขึ้นควรเป็นแนวคิดวิสัยทัศน์ หรือแผนงานที่จะทำในอนาคต เพื่อพัฒนางานในตำแหน่งที่จะได้รับการแต่งตั้งและสอดคล้องกับแผนยุทธศาสตร์ของหน่วยงาน รวมทั้งควรเป็นแนวคิด หรือแผนงานที่สามารถนำไปปฏิบัติได้จริงและให้มีการติดตามผลภายหลังการแต่งตั้งแล้วด้วย ซึ่งรูปแบบการนำเสนอให้ใช้รูปแบบการเสนอผลงานตามที่คณะกรรมการประเมินผลงานกำหนด (รายละเอียดตามแนวทางการจัดทำผลงาน)

3. ผลงานที่ส่งประเมินจะต้องอยู่ในเงื่อนไข ดังนี้

3.1 เป็นผลงานที่จัดทำขึ้นในระหว่างที่ดำรงตำแหน่งในระดับที่ต่ำกว่าระดับที่จะประเมิน 1 ระดับ เว้นแต่คณะกรรมการประเมินผลงานจะกำหนดเป็นอย่างอื่น แต่อย่างน้อยจะต้องมีผลงานที่ต่ำกว่า 1 ระดับอยู่ด้วย

3.2 ไม่ใช่ผลงานวิจัยหรือวิทยานิพนธ์ที่เป็นส่วนหนึ่งของการศึกษาเพื่อขอรับปริญญา หรือประกาศนียบัตร หรือเป็นส่วนหนึ่งของการฝึกอบรม

3.3 กรณีที่เป็นผลงานร่วมกันของบุคคลหลายคน จะต้องแสดงให้เห็นว่าผู้เสนอผลงานประเมินได้มีส่วนร่วมในการจัดทำ หรือผลิตผลงานในส่วนใด หรือเป็นสัดส่วนเท่าใด และมีคำรับรองจากผู้มีส่วนร่วมในผลงานนั้น และจากผู้บังคับบัญชาด้วย

-18-

3.4 ผลงานที่นำมาใช้ประเมินเพื่อเลื่อนขึ้นแต่งตั้งให้ดำรงตำแหน่งในระดับที่สูงขึ้นแล้ว จะนำมาเสนอให้ประเมินเพื่อเลื่อนขึ้นแต่งตั้งในระดับที่สูงขึ้นอีกไม่ได้

3.5 แนวคิดเพื่อการพัฒนางานหรือปรับปรุงงานให้มีประสิทธิภาพมากขึ้น   
ต้องเป็นแนวคิดที่จะพัฒนางานในตำแหน่งที่จะได้รับการแต่งตั้ง และมีการกำหนดตัวชี้วัดความสำเร็จของระยะเวลาของการดำเนินงานไว้ด้วย

3.6 จำนวนผลงานและข้อเสนอแนวคิดเพื่อพัฒนางานให้ส่งตามจำนวนที่คณะกรรมการประเมินผลงานในแต่ละสายงานจะกำหนด

4. ลักษณะของผลงาน

4.1 ตำแหน่งสำหรับผู้ปฏิบัติงานที่มีประสบการณ์ (ตำแหน่งประเภททั่วไป) ตำแหน่งระดับ 6

4.1.1 ขอบเขตของผลงาน

เป็นผลการปฏิบัติงานหรือผลสำเร็จของงานที่เกิดจากงานในหน้าที่ความรับผิดชอบของตำแหน่ง และแนวคิดหรือแผนงานที่จะดำเนินการในอนาคต ที่เป็นการพัฒนางานในตำแหน่งที่จะได้รับการแต่งตั้ง

4.1.2 คุณภาพของผลงาน

มีคุณภาพของผลงานที่เชื่อถือได้

4.1.3 ความยุ่งยากซับซ้อนของผลงาน

ใช้หลักวิชาการเฉพาะทางในการปฏิบัติงานที่มีความยุ่งยากมาก จำเป็นต้องมีการตัดสินใจ หรือแก้ปัญหาในงานที่ปฏิบัติด้วยตนเองได้

4.1.4 ประโยชน์ของผลงาน

เป็นประโยชน์ต่อทางราชการหรือประชาชน หรือต่อความก้าวหน้าทางราชการหรือการปฏิบัติงานที่เกี่ยวข้อง สามารถช่วยเสริมยุทธศาสตร์ของหน่วยงานได้เป็นอย่างดี

4.1.5 ความรู้ความชำนาญงานและประสบการณ์

มีความรู้ ความชำนาญงาน และประสบการณ์ที่สามารถปฏิบัติงานในความรับผิดชอบด้วยตนเองได้ เป็นที่ยอมรับในงานนั้น ๆ

4.2 ตำแหน่งสำหรับผู้ปฏิบัติงานที่มีประสบการณ์ (ตำแหน่งประเภททั่วไป) และตำแหน่งประเภทวิชาชีพเฉพาะ ตำแหน่งระดับ 7

4.2.1 ขอบเขตของผลงาน

เป็นผลการปฏิบัติงานและหรือผลสำเร็จของงานที่เกิดจากงานในหน้าที่ความรับผิดชอบของตำแหน่ง และแนวคิดหรือแผนงานที่จะดำเนินการในอนาคต ที่เป็นการพัฒนางานในตำแหน่งที่จะได้รับการแต่งตั้ง

-19-

4.2.2 คุณภาพของผลงาน

มีคุณภาพของผลงานดี

4.2.3 ความยุ่งยากซับซ้อนของผลงาน

ใช้หลักวิชาการเฉพาะทางหรือหลักวิชาชีพเฉพาะด้านในการปฏิบัติงานที่มีความยุ่งยากเป็นพิเศษ จำเป็นต้องมีการตัดสินใจ หรือแก้ปัญหาในงานที่ปฏิบัติมาก

4.2.4 ประโยชน์ของผลงาน

เป็นประโยชน์ต่อทางราชการ หรือประชาชน หรือประเทศชาติ หรือต่อความ  
ก้าวหน้าทางวิชาการ หรือในงานวิชาชีพในระดับสูง หรือการพัฒนาการปฏิบัติงานในระดับสูง

4.2.5 ความรู้ความชำนาญงานและประสบการณ์

มีความรู้ ความชำนาญงาน และประสบการณ์สูงมาก เป็นที่ยอมรับในระดับกองหรือวงการวิชาการหรือวิชาชีพด้านนั้น ๆ

4.3 ตำแหน่งสำหรับผู้ปฏิบัติงานที่มีประสบการณ์ (ตำแหน่งประเภททั่วไป) และตำแหน่งประเภทวิชาชีพเฉพาะตำแหน่งระดับ 8

4.3.1 ขอบเขตของผลงาน

เป็นผลการปฏิบัติงานและหรือผลสำเร็จของงานที่เกิดจากงานในหน้าที่ความ  
รับผิดชอบของตำแหน่ง และแนวคิดหรือแผนงานที่จะดำเนินการในอนาคต ที่เป็นการพัฒนางานในตำแหน่งที่จะได้รับการแต่งตั้ง

4.3.2 คุณภาพของงาน

มีคุณภาพของผลงานดีมาก

4.3.3 ความยุ่งยากซับซ้อนของผลงาน

ใช้หลักวิชาการเฉพาะทางหรือหลักวิชาชีพเฉพาะด้านในการปฏิบัติงานที่มีความยุ่งยากมากเป็นพิเศษ จำเป็นต้องมีการตัดสินใจ หรือแก้ปัญหาในงานที่ปฏิบัติเป็นประจำ

4.3.4 ประโยชน์ของผลงาน

เป็นประโยชน์ต่อทางราชการหรือประชาชน หรือประเทศชาติ หรือต่อความก้าวหน้าทางวิชาการ หรือในงานวิชาชีพในระดับสูงมาก หรือการพัฒนาการปฏิบัติงานในระดับสูงมาก

4.3.5 ความรู้ความชำนาญงานและประสบการณ์

มีความรู้ ความชำนาญงาน และประสบการณ์สูงมากเป็นพิเศษ เป็นที่ยอมรับในระดับกองหรือระดับกรม หรือวงการวิชาการหรือวิชาชีพด้านนั้น ๆ

-20-

5. หลักเกณฑ์และวิธีการประเมินบุคคลและผลงานของตำแหน่งในแต่ละระดับและ  
แต่ละสายงานของสำนักงานปลัดกระทรวงสาธารณสุข (ดังรายละเอียดแนบท้าย)

**หลักเกณฑ์และวิธีการประเมินผลงานเพื่อย้าย โอน หรือบรรจุกลับ**

1. กรณีที่ไม่เคยดำรงตำแหน่งสำหรับผู้ปฏิบัติงานที่มีประสบการณ์ (ตำแหน่งประเภททั่วไป) หรือตำแหน่งประเภทวิชาชีพเฉพาะ เมื่อผ่านการพิจารณาคัดเลือกบุคคลแล้วให้ส่งผลงานเพื่อประเมินตามหลักเกณฑ์และเงื่อนไขที่คณะกรรมการประเมินผลงานกำหนด

2. กรณีที่ผู้ดำรงตำแหน่งหรือเคยดำรงตำแหน่งสำหรับผู้ปฏิบัติงานที่มีประสบการณ์ (ตำแหน่งประเภททั่วไป) หรือตำแหน่งประเภทวิชาชีพเฉพาะในระดับเดียวกันกับตำแหน่งที่จะแต่งตั้งและจัดอยู่ในกลุ่มตำแหน่งเดียวกันตามที่สำนักงานปลัดกระทรวงสาธารณสุขได้จัดกลุ่มไว้ โดยความเห็นชอบของ ก.พ. เมื่อผ่านการพิจารณาคัดเลือกบุคคลแล้ว ให้แต่งตั้งโดยไม่ต้องมีการประเมินผลงาน

3. กรณีที่นอกเหนือจากข้อ 1 และ 2 เช่น การแต่งตั้งผู้ดำรงตำแหน่งหรือเคยดำรง  
ตำแหน่งสำหรับผู้ปฏิบัติงานที่มีประสบการณ์ (ตำแหน่งประเภททั่วไป) หรือตำแหน่งประเภทวิชาชีพเฉพาะในระดับเดียวกันกับตำแหน่งที่จะแต่งตั้ง แต่ไม่ได้จัดอยู่ในกลุ่มตำแหน่งเดียวกัน หรือกรณีเป็นพนักงานหรือข้าราชการตามกฎหมายอื่นที่ ก.พ. กำหนดในหนังสือสำนักงาน ก.พ. ที่ นร 1006/ว10   
ลงวันที่ 30 กันยายน 2546 หรือที่จะกำหนดต่อไป ซึ่งเป็นผู้ดำรงตำแหน่งหรือเคยดำรงตำแหน่งสำหรับผู้ปฏิบัติงานที่มีประสบการณ์ หรือตำแหน่งประเภทวิชาชีพเฉพาะในระดับเดียวกันจากหน่วยงานอื่นมาแล้ว ให้คณะกรรมการคัดเลือกบุคคลพิจารณาคัดเลือกและประเมินบุคคล โดยพิจารณาจากข้อมูลบุคคลและผลงานหรือผลการปฏิบัติงานที่ผ่านมาและพิจารณาจากลักษณะงานที่ปฏิบัติรวมทั้งประโยชน์ที่ทางราชการจะได้รับ ตามเอกสารหมายเลข 2 โดยอาจไม่ต้องจัดทำผลงานขึ้นใหม่ แต่หากพิจารณาแล้วเห็นว่าควรจะต้องให้จัดทำผลงานขึ้นใหม่ เพื่อที่จะแสดงถึงศักยภาพและความรู้ความสามารถของบุคคลนั้น   
ก็อาจสั่งให้ส่งผลงานเพื่อประเมินตามหลักเกณฑ์การส่งผลงานเช่นเดียวกับข้อ 1

-21-

**คุณสมบัติของบุคคลที่จะได้รับการแต่งตั้ง**

1. เป็นผู้ผ่านการประเมินบุคคลและผลงาน ทั้งนี้ จะแต่งตั้งได้ไม่ก่อนวันที่สำนักงานสาธารณสุขจังหวัดหรือสำนักงานสาธารณสุขเขตหรือกลุ่มบริหารงานบุคคล สำนักบริหารกลาง สำนักงานปลัดกระทรวงสาธารณสุขได้รับผลงานที่มีเอกสารหลักฐานครบถ้วนสมบูรณ์ แล้วแต่กรณี

2. มีคุณสมบัติตรงตามคุณสมบัติเฉพาะสำหรับตำแหน่งตามที่กำหนดไว้ในมาตรฐานกำหนดตำแหน่ง หรือได้รับยกเว้นจาก ก.พ. แล้ว

3. มีคุณสมบัติในเรื่องเกี่ยวกับใบอนุญาตประกอบวิชาชีพของสายงานต่าง ๆ และหรือคุณวุฒิเพิ่มเติมครบถ้วนตามที่ ก.พ.กำหนด หรือได้รับยกเว้นจาก ก.พ.แล้ว

4. มีระยะเวลาขั้นต่ำในการดำรงตำแหน่งหรือเคยดำรงตำแหน่งในสายงานที่จะแต่งตั้งตามคุณวุฒิของบุคคลและระดับตำแหน่งที่จะแต่งตั้ง ดังนี้

|  |  |  |  |
| --- | --- | --- | --- |
| **ระดับ**  **คุณวุฒิ** | **6** | **7** | **8** |
| ปริญญาตรี หรือเทียบเท่า  ปริญญาโท หรือเทียบเท่า  ปริญญาเอก หรือเทียบเท่า | 6 ปี  4 ปี  2 ปี | 7 ปี  5 ปี  3 ปี | 8 ปี  6 ปี  4 ปี |

ทั้งนี้

(1) บุคคลดังกล่าวจะต้องได้ดำรงตำแหน่งในสายงานที่จะแต่งตั้งหรือได้ปฏิบัติหน้าที่ในสายงานที่จะแต่งตั้งมาแล้วไม่น้อยกว่า 1 ปี

(2) ในกรณีที่ระยะเวลาการดำรงตำแหน่งตามข้อ (1) ไม่ครบ 1 ปี อาจพิจารณานำระยะเวลาการดำรงตำแหน่งหรือเคยดำรงตำแหน่งในสายงานอื่นซึ่งมีลักษณะงานเชิงวิชาการหรือวิชาชีพที่เกี่ยวข้องหรือเกื้อกูลกับสายงานที่จะแต่งตั้ง หรือระยะเวลาการปฏิบัติหน้าที่ในสายงานที่จะแต่งตั้ง มานับรวมเป็นระยะเวลาดำรงตำแหน่งในสายงานที่จะแต่งตั้งให้ครบ 1 ปี ได้ โดยให้นับได้เฉพาะการดำรงตำแหน่งหรือเคยดำรงตำแหน่งหรือปฏิบัติหน้าที่ในสายงานที่เริ่มต้นจากระดับ 3 หรือระดับ 4 หรือสายงาน  
ที่เทียบเท่ากรณีเป็นข้าราชการตามกฎหมายอื่น และขณะนำเวลาดังกล่าวมานับผู้นั้นต้องมีคุณสมบัติตรงตามคุณสมบัติเฉพาะสำหรับตำแหน่งและข้อกำหนดอื่นที่กำหนดไว้ในมาตรฐานกำหนดตำแหน่งที่จะแต่งตั้ง

-22-

(3) การพิจารณานำระยะเวลาการดำรงตำแหน่งหรือเคยดำรงตำแหน่งในสายงานอื่นซึ่งมีลักษณะงานเชิงวิชาการหรือวิชาชีพที่เกี่ยวข้องหรือเกื้อกูลมานับรวมเป็นระยะเวลาขั้นต่ำ ในการดำรงตำแหน่งในสายงานที่จะแต่งตั้ง ให้พิจารณาระยะเวลาที่ได้ปฏิบัติงานในช่วงที่ผู้นั้นมีคุณสมบัติตรงตามคุณสมบัติเฉพาะสำหรับตำแหน่ง และข้อกำหนดอื่นที่กำหนดไว้ในมาตรฐานกำหนดตำแหน่งที่จะแต่งตั้งและดำรงตำแหน่งไม่ต่ำกว่าระดับ 3 หรือเทียบเท่า โดยให้พิจารณาตามลักษณะงานที่ปฏิบัติจริงของข้าราชการแต่ละราย และประโยชน์ที่ทางราชการจะได้รับและให้นับเป็นระยะเวลาขั้นต่ำในการดำรงตำแหน่งในสายงานที่จะแต่งตั้งได้ตามข้อเท็จจริงตามลักษณะงานที่ปฏิบัติ เว้นแต่การนับระยะเวลาการดำรงตำแหน่งของสายงานที่เริ่มต้นจากระดับ 1 และ 2 หรือสายงานที่เทียบเท่ากรณีเป็นข้าราชการตามกฎหมายอื่น ให้นับได้ไม่เกินครึ่งหนึ่งของระยะเวลาการปฏิบัติงานที่นำมานับ

(4) กรณีการนับระยะเวลาปฏิบัติหน้าที่ในตำแหน่งในสายงานที่จะแต่งตั้ง จะต้องมีคำสั่งรักษาราชการแทน / รักษาการในตำแหน่ง หรือคำสั่งมอบหมายให้ปฏิบัติหน้าที่ดังกล่าวอย่างชัดเจน รวมทั้งต้องมีการปฏิบัติงานจริงด้วย

(5) การพิจารณานับระยะเวลาขั้นต่ำในการดำรงตำแหน่งในสายงานที่จะแต่งตั้งตามข้อ   
(2) – (4) ให้คณะกรรมการคัดเลือกบุคคลเป็นผู้พิจารณาตามหลักเกณฑ์ที่ อ.ก.พ.สำนักงานปลัดกระทรวงสาธารณสุขกำหนด

(6) กรณีการย้าย โอน หรือบรรจุกลับ เพื่อแต่งตั้งให้ดำรงตำแหน่งสำหรับผู้ปฏิบัติงานที่มีประสบการณ์ (ตำแหน่งประเภททั่วไป) และตำแหน่งประเภทวิชาชีพเฉพาะตำแหน่งระดับ 8 ลงมา  
ให้ คณะกรรมการคัดเลือกบุคคลเป็นผู้พิจารณาคุณสมบัติเกี่ยวกับระยะเวลาขั้นต่ำในการดำรงตำแหน่งหรือเคยดำรงตำแหน่งในสายงานที่จะแต่งตั้งตามคุณวุฒิของบุคคลและระดับตำแหน่งที่จะแต่งตั้งตามความเหมาะสมและประโยชน์ที่ทางราชการจะได้รับ ทั้งนี้ หากไม่เป็นไปตามหลักเกณฑ์ข้างต้นให้เสนอ อ.ก.พ.สำนักงานปลัดกระทรวงสาธารณสุขเป็นผู้พิจารณา อย่างไรก็ตามต้องคำนึงถึงกรณีการจะเลื่อนบุคคลดังกล่าวขึ้นแต่งตั้งให้ดำรงตำแหน่งในระดับที่สูงขึ้นซึ่งบุคคลนั้นจะต้องมีคุณสมบัติทุกประการครบถ้วนตามที่กำหนดด้วย

**องค์ประกอบของคณะกรรมการคัดเลือกบุคคลและคณะกรรมการประเมินผลงาน**

**1. คณะกรรมการคัดเลือกบุคคล**

1.1 ส่วนกลาง ประกอบด้วย

1. รองปลัดกระทรวงที่ได้รับมอบหมาย ประธาน

2. หัวหน้าผู้ตรวจราชการกระทรวงหรือผู้แทน กรรมการ

3. สาธารณสุขนิเทศก์ที่ได้รับมอบหมาย กรรมการ

4. หัวหน้าหน่วยงานที่มีตำแหน่งเสนอขอรับการคัดเลือก กรรมการ

5. ผู้อำนวยการกลุ่มบริหารงานบุคคล เลขานุการ

-23-

1.2 สำนักงานสาธารณสุขจังหวัด ประกอบด้วย

1. นายแพทย์สาธารณสุขจังหวัด ประธาน

2. นายแพทย์ 9 (ด้านเวชกรรมป้องกัน) กรรมการ

3. นักวิชาการสาธารณสุข 9 (ด้านส่งเสริมพัฒนา) กรรมการ

4. ผู้อำนวยการโรงพยาบาลชุมชนที่นายแพทย์สาธารณสุขจังหวัดมอบหมาย กรรมการ

5. สาธารณสุขอำเภอที่นายแพทย์สาธารณสุขจังหวัดมอบหมาย กรรมการ

6. หัวหน้างานการเจ้าหน้าที่ เลขานุการ

1.3 โรงพยาบาลศูนย์/โรงพยาบาลทั่วไป ประกอบด้วย

1. ผู้อำนวยการโรงพยาบาลศูนย์/โรงพยาบาลทั่วไป ประธาน

2. รองผู้อำนวยการโรงพยาบาลฝ่ายการแพทย์ กรรมการ

3. รองผู้อำนวยการโรงพยาบาลฝ่ายบริหาร กรรมการ

4. หัวหน้าพยาบาล กรรมการ

5. หัวหน้ากลุ่มพัฒนาระบบบริการสุขภาพ กรรมการ

6. หัวหน้าฝ่ายการเจ้าหน้าที่ เลขานุการ

**อำนาจหน้าที่คณะกรรมการคัดเลือก**

1. พิจารณาคัดเลือกบุคคลที่จะเข้ารับการประเมินผลงาน ตำแหน่งละ 1 คน

2. พิจารณาคุณสมบัติของบุคคลในเรื่องระยะเวลาขั้นต่ำในการดำรงตำแหน่งหรือเคยดำรงตำแหน่งในสายงานที่จะแต่งตั้ง หรือสายงานอื่นที่เกี่ยวข้องหรือเกื้อกูลกับสายงานที่จะแต่งตั้งตามหลักเกณฑ์  
ที่ อ.ก.พ.สำนักงานปลัดกระทรวงสาธารณสุขกำหนด

3. รายงานผลการพิจารณาคัดเลือกพร้อมทั้งเหตุผลในการพิจารณาต่อผู้มีอำนาจสั่งบรรจุ  
ตามมาตรา 52 เพื่อพิจารณาให้ความเห็นชอบหากมีปัญหาให้ผู้มีอำนาจสั่งบรรจุตามมาตรา 52   
เป็นผู้พิจารณาชี้ขาด

4. แจ้งผู้ได้รับคัดเลือกทราบและให้ส่งผลงานตามจำนวน และเงื่อนไขที่คณะกรรมการประเมินผลงานกำหนด

5. ประกาศรายชื่อผู้ได้รับการคัดเลือกอย่างเปิดเผย เพื่อเปิดโอกาสให้มีการทักท้วงได้ภายใน   
30 วัน นับตั้งแต่วันประกาศ

6. กรณีมีปัญหาเกี่ยวกับคุณสมบัติของบุคคลในเรื่องระยะเวลาขั้นต่ำในการดำรงตำแหน่งหรือเคยดำรงตำแหน่งตามข้อ 2 ให้ส่งเรื่องให้ อ.ก.พ. สำนักงานปลัดกระทรวงสาธารณสุขเป็นผู้พิจารณาชี้ขาด

7. อาจแต่งตั้งคณะกรรมการประเมินผลงานสาขาที่เกี่ยวข้องเข้าร่วมพิจารณาด้วยก็ได้

-24-

**2. คณะกรรมการประเมินผลงาน** มีวาระการดำรงตำแหน่งคราวละไม่เกิน 2 ปี โดยมีองค์ประกอบ ดังนี้

2.1 กรณีการแต่งตั้งให้ดำรงตำแหน่งระดับ 6

(1) ประธาน ให้แต่งตั้งจาก

- ข้าราชการหรือผู้เคยเป็นข้าราชการซึ่งดำรงตำแหน่งหรือเคยดำรงตำแหน่งตั้งแต่ระดับ 8 หรือเทียบเท่าขึ้นไป ในสายงานที่จะประเมินหรือในสายงานที่เกี่ยวข้องตามที่สำนักงานปลัดกระทรวงสาธารณสุขได้จัดกลุ่มไว้ โดยความเห็นชอบของ ก.พ. หรือ

- ผู้ทรงคุณวุฒิเฉพาะด้านที่มีความชำนาญในสายงานนั้น ๆ ซึ่งไม่เคยเป็นข้าราชการมาก่อน หรือ

- รองอธิบดีหรือผู้อำนวยการสำนักหรือผู้อำนวยการกองหรือหัวหน้าส่วนราชการประจำจังหวัด ตั้งแต่ระดับ 8 หรือเทียบเท่าขึ้นไป ที่กำกับดูแลสายงานที่จะประเมิน

(2) กรรมการจำนวน 2-5 คน ให้แต่งตั้งจาก

- ข้าราชการหรือผู้เคยเป็นข้าราชการซึ่งดำรงตำแหน่งหรือเคยดำรงตำแหน่งตั้งแต่ระดับ 7 หรือเทียบเท่าขึ้นไป ในสายงานที่จะประเมินหรือในสายงานที่เกี่ยวข้องตามที่สำนักงานปลัดกระทรวงสาธารณสุขได้จัดกลุ่มไว้ โดยความเห็นชอบของ ก.พ. ซึ่งผู้นั้นต้องมีผลงานเป็นที่ประจักษ์ในความสามารถแล้ว หรือ

- ผู้ทรงคุณวุฒิเฉพาะด้านที่มีความชำนาญในสายงานนั้น ๆ ซึ่งไม่เคยเป็นข้าราชการมาก่อน

ทั้งนี้ มีบุคลากรหรือผู้ปฏิบัติงานการเจ้าหน้าที่ ซึ่งดำรงตำแหน่งไม่ต่ำกว่าระดับ 6 เป็นเลขานุการ

2.2 กรณีการแต่งตั้งให้ดำรงตำแหน่งระดับ 7 และระดับ 8

(1) ประธาน ให้แต่งตั้งจาก

- ข้าราชการหรือผู้เคยเป็นข้าราชการซึ่งดำรงตำแหน่งหรือเคยดำรงตำแหน่งตั้งแต่ระดับ 9 หรือเทียบเท่าขึ้นไปในสายงานที่จะประเมินหรือในสายงานที่เกี่ยวข้องตามที่สำนักงานปลัดกระทรวงสาธารณสุขได้จัดกลุ่มไว้ โดยความเห็นชอบของ ก.พ. หรือ

- ผู้ทรงคุณวุฒิเฉพาะด้านที่มีความชำนาญในสายงานนั้นซึ่งไม่เคยเป็นข้าราชการมาก่อนหรือ

- รองอธิบดีหรือผู้อำนวยการสำนักตั้งแต่ระดับ 9 หรือ เทียบเท่าขึ้นไป ที่กำกับดูแลสายงานที่จะประเมิน

(2) กรรมการ จำนวน 2-5 คน ให้แต่งตั้งจาก

- ข้าราชการหรือผู้เคยเป็นข้าราชการซึ่งดำรงตำแหน่งหรือเคยดำรงตำแหน่งตั้งแต่ระดับ 8 หรือเทียบเท่าขึ้นไปในสายงานที่จะประเมินหรือในสายงานที่เกี่ยวข้องตามที่สำนักงานปลัดกระทรวงสาธารณสุขได้จัดกลุ่มไว้ โดยความเห็นชอบของ ก.พ.ซึ่งผู้นั้นต้องมีผลงานเป็นที่ประจักษ์ในความสามารถแล้ว หรือ

-25-

- ผู้ทรงคุณวุฒิเฉพาะด้านที่มีความชำนาญในสายงานนั้น ๆ ซึ่งไม่เคยเป็นข้าราชการมาก่อน

ทั้งนี้ มีบุคลากรหรือผู้ปฏิบัติงานการเจ้าหน้าที่ ซึ่งดำรงตำแหน่งไม่ต่ำกว่าระดับ 6   
เป็นเลขานุการ

**คณะกรรมการประเมินผลงาน มีอำนาจหน้าที่** ดังนี้

1. กำหนดเงื่อนไข ขอบเขต มาตรฐานของผลงานแต่ละสายงานและแต่ละระดับเพิ่มเติมจากเงื่อนไขและลักษณะของผลงานตามที่เห็นสมควร เช่น เป็นผลงานที่จัดทำขึ้นในระหว่างที่ดำรงตำแหน่งในระดับที่ต่ำกว่าระดับที่จะประเมิน 2 ระดับ เป็นต้น

2. กำหนดจำนวนของผลงานที่จะให้ส่งประเมิน ทั้งนี้ ต้องเป็นผลงานที่เป็นผลการดำเนินงานที่ผ่านมาจำนวนอย่างน้อย 1 เรื่อง และข้อเสนอแนวคิดเพื่อพัฒนางาน/หรือปรับปรุงงานจำนวนอย่างน้อย 1 เรื่อง

3. กำหนดเกณฑ์การตัดสินคุณภาพของผลงานและพิจารณาประเมินคุณภาพของผลงาน ทั้งนี้ อาจใช้วิธีการสัมภาษณ์เพิ่มเติมประกอบการพิจารณาก็ได้

4. ตรวจสอบข้อมูลกรณีมีผู้ทักท้วงในเรื่องผลงานซ้ำซ้อนหรือการลอกเลียนผลงาน โดยให้ดำเนินการโดยเร็ว หากพบว่าข้อทักท้วงมีมูลให้รายงานผู้มีอำนาจสั่งบรรจุตามมาตรา 52 เพื่อดำเนินการตามหนังสือสำนักงาน ก.พ. ที่ นร 0707.3/ว 5 ลงวันที่ 12 เมษายน 2542 ต่อไป แต่ถ้าตรวจสอบแล้วมีหลักฐานว่าข้อทักท้วงนั้นเป็นการกลั่นแกล้งหรือไม่สุจริตให้รายงานผู้มีอำนาจสั่งบรรจุตามมาตรา 52 ดำเนินการสอบสวนผู้ทักท้วงเพื่อหาข้อเท็จจริง แล้วดำเนินการตามที่เห็นสมควรต่อไป

5. วินิจฉัยกรณีมีปัญหาเกี่ยวกับคุณภาพของผลงาน ผลการพิจารณาของคณะกรรมการประเมินผลงานถือเป็นที่สุด

6. รายงานผลการประเมินผลงานต่อผู้มีอำนาจสั่งบรรจุตามมาตรา 52 และในกรณีที่ผลงานของผู้นั้นไม่ผ่านการประเมินให้แจ้งผู้ขอรับการประเมินทราบด้วย

7. หน้าที่อื่น ๆ ตามที่ อ.ก.พ.สำนักงานปลัดกระทรวงสาธารณสุขมอบหมาย

\*\*\*\*\*\*\*\*\*\*\*\*\*\*\*\*\*\*\*\*\*\*\*

สำนักงานปลัดกระทรวงสาธารณสุข

กรกฎาคม 2549

**สอบถามข้อมูลเพิ่มเติม** เกี่ยวกับหลักเกณฑ์และวิธีการประเมินบุคคลเพื่อแต่งตั้งให้ดำรงตำแหน่งในระดับสูงขึ้น การย้าย โอน หรือบรรจุกลับเข้ารับราชการ ได้ที่กลุ่มงานประเมินบุคคลและวิชาการ กลุ่มบริหารงานบุคคล สำนักบริหารกลาง สำนักงานปลัดกระทรวงสาธารณสุข  
โทร. 0-25901343 ,0 2590 1347